Diari Oficial de la Generalitat Valenciana


Sumari del DOGV 4561, del 07-08-2003 (2003/8786)

RESOLUCIÓ de 16 de juliol de 2003, del director de l'Agència Valenciana de Ciència i Tecnologia, per la qual s'accepten les renúncies a tres beques per a la realització de pràctiques professionals en l'Agència Valenciana de Ciència i Tecnologia, i se n'adjudiquen a altres components de la borsa de reserva.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4561

Data del DOGV
:   07-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/8786


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 16 de juliol de 2003, del director de l'Agència Valenciana de Ciència i Tecnologia, per la qual s'accepten les renúncies a tres beques per a la realització de pràctiques professionals en l'Agència Valenciana de Ciència i Tecnologia, i se n'adjudiquen a altres components de la borsa de reserva. [2003/8786]
  
Vist el que establix la base 9 de la Resolució de 25 d'abril de 2003, del subsecretari de l'Oficina de Ciència i Tecnologia (DOGV núm. 4.496, de 09.05.2003), per la qual es convocaven sis beques per a la realització de pràctiques professionals en la Subsecretaria de l'Oficina de Ciència i Tecnologia.
  
Per Resolució de 27 de juny de 2003 (DOGV núm. 4.541, de 10.07.2003) s'adjudicaren tres d'estes beques, en les àrees especificades, a les persones beneficiàries següents, les quals han renunciat al gaudi d'estes:
  
- Àrea d'Informàtica: Pascual Milvaques Pons
  
- Àrea d'Econòmiques: Mª Carmen Moreno Cervera
  
- Àrea d'Estadística: Francisca Marta Sellés Nogueroles
  
Vist que, en la referida resolució, es constituïa en l'annex II una borsa de reserva en cada una de les àrees, per a cobrir les vacants que pogueren produir-se.
  
Vist que Ester Vélez de Mendizábal Ramírez, que figura en el primer lloc de la referida borsa de reserva de l'àrea d'Estadística, ha renunciat, així mateix, al gaudi de la beca concedida.
  
Atés que, per la Llei 11/2002, de 23 de desembre, de la Generalitat, de Mesures Fiscals, de Gestió Administrativa i Financera, i d'Organització, es crea l'Agència Valenciana de Ciència i Tecnologia, i que en la disposició final primera establix que l'Agència Valenciana de Ciència i Tecnologia se subrogarà en tots els béns, els drets i les obligacions que l'Organisme Públic Valencià d'Investigació tinguera per a l'exercici de les seues funcions.
  
D'acord amb allò establit en l'article 9 del Decret 43/2003, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, modificat pel Decret 130/2003, d'11 de juliol, de la Generalitat (DOGV núm. 4.544, de 15.07.2003), i en virtut del que disposa la Resolució de 16 de maig de 2003 (DOGV núm. 4.504, de 21.05.2003), del president de l'Agència Valenciana de Ciència i Tecnologia, per la qual es deleguen determinades facultats en el director d'esta entitat, resolc:
  
Primer
  
Acceptar la renúncia a les tres beques per a la realització de pràctiques professionals en l'Agència Valenciana de Ciència i Tecnologia, presentades per Pascual Milvaques Pons, Mª Carmen Moreno Cervera i Francisca Marta Sellés Nogueroles.
  
Segon
  
Acceptar la renúncia presentada per Ester Vélez de Mendizábal Ramírez, que figura en el primer lloc de la borsa de reserva corresponent a l'àrea d'Estadística.
  
Tercer
  
Procedir a l'adjudicació d'estes beques a Mª Asunción García-Menacho Rovira i a Ángel González Feliu, que figuren en el primer lloc de la borsa de reserva de les àrees d'Informàtica i d'Econòmiques, respectivament.
  
Quart
  
Procedir a l'adjudicació de la beca a Mª Pilar Garnés Molina, que figura en el segon lloc de la borsa de reserva de l'àrea d'Estadística.
  
Cinqué
  
Cada una de les beques comprén una dotació de 1.020 euros bruts mensuals, que meritaran per mensualitats completes les persones beneficiàries.
  
Sisé
  
El període de gaudi de les beques comprén des de l'1 de juliol de 2003 fins el 31 de desembre de 2003. No obstant això, el dit període es podrà prorrogar per als mesos que resten fins a completar el període màxim de gaudi d'un any que establix l'article 3 del Decret 108/1992, sempre que hi haja consignació pressupostària per a l'exercici 2004.
  
Seté
  
Les persones beneficiàries, estan obligades al compliment de les bases de la Resolució de 25 d'abril de 2003, abans referida.
  
Huité
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la publicació de la present resolució.